**POLAZNE OSNOVE**

**ZA IZRADU PROGRAMA JAVNIH POTREBA U ŠPORTU GRADA ZADRA ZA 2014. GODINU**

**Ovom** **Uputom** o izradi prijedloga programa javnih potreba u športu Grada Zadra i plana sredstava za sufinanciranje programa javnih potreba u športu Grada Zadra za 2014. godinu u kojima participiraju klubovi iz članstva Športske zajednice Grada Zadra, definiraju se elementi potrebni za izradu prijedloga programa za 2014.

Prijedlog programa javnih potreba u športu Grada Zadra za 2014. godinu dostavljamo Upravnom odjelu za financije **već do 30. listopada 2013. godine**, zajedno s globalnim financijskim pokazateljima Plana sredstava za sufinanciranje programa javnih potreba u športu Grada Zadra za 2014. godinu. Sukladno tome molimo vas da što kvalitetnije pripremite vaš prijedlog Programa za 2014. godinu s obzirom na ekonomsku situaciju i recesiju**.**

Problematika financiranja sportskih udruga (klubova) od strane Grada Zadra aktualizirana je posebno u uvjetima trenutne gospodarske recesije. Složenost ovog problema multiplicira se s obzirom na veliki broj različitih sportova i udruga. Nameće se stoga potreba za objektivnim tretiranjem ove problematike i utvrđivanja što objektivnijih i pouzdanijih kriterija za financiranje sportskih udruga.

1. Prava iz Programa javnih potreba športa Grada Zadra športski klubovi ostvarit će na osnovu stručno-programskih mjerila. Pri tome, bitan će utjecaj imati pokazatelj strukture aktivnosti, odnosno broj registriranih športaša svih uzrasta (mlađi kadeti, kadeti, juniori i seniori), te broj kategoriziranih športaša od I. do VI. kategorije.
2. Kod planiranja i programiranja športova u okviru Programa javnih potreba u športu Grada Zadra u obzir će se uzeti specifičnost pojedinačnih športova u odnosu na momčadske. Pojedine ženske športske selekcije, ovisno o športu, razini kvalitete i proračunskim mogućnostima, nastojat će se kvalitetnije pratiti. Značajnije će se vrednovati olimpijski športovi u odnosu na neolimpijske.
3. Za kvalitetnije praćenje športskog kluba u programu javnih potreba uz športski rezultat, bitan će utjecaj imati obavezno postojanje svih dobnih kategorija unutar kluba, a koje su definirane pravilima nacionalne federacije pojedinog športa.
4. Klubovi u pojedinačnim športovima koji su u zadnjem olimpijskom ciklusu kroz programe detektirani kao sredine koje stvaraju vrhunske športaše dodatno će se zaštiti. Podupirat će se klupske sredine koje stvaraju vlastite športaše, a ne „kupovina kategoriziranih“ športaša.
5. Športske priredbe od osobitog interesa za Grad Zadra sufinancirat će se sukladno kvaliteti natjecanja i ukupno raspoloživim sredstvima u Planu sredstava za sufinanciranje programa javnih potreba u športu Grada Zadra za 2014. godinu.
6. Športska zajednica Grada Zadra obvezan je pridržavati se Nomenklature sportova i sportskih grana Hrvatskog olimpijskog odbora.
7. Sufinanciraju se programi sportskih klubova ili udruga koji su članice u Nacionalnom športskom savezu, a nacionalni savez treba biti član Hrvatskog olimpijskog odbora.
8. Klubovi moraju imati natjecatelje uključene u Nacionalne saveze iz članstva Hrvatskog olimpijskog odbora.
9. Klub treba imati trenera sa programom rada i sa stručnom kvalifikacijom. Treba imati najmanje tri termina za održavanje treninga, te najmanje dvije ekipe u mlađim dobnim skupinama(juniori, kadeti, mlađi kadeti ili limači).

Logičnim slijedom dolazimo do parametra, a to je kategorizacija športskih klubova po parametru kvalitete rada, naročito s mlađim kategorijama.

Glede sufinanciranja programa športskih klubova s pojedinih planskih pozicija, bitno je podijeliti športske programe prema kriteriju kvalitete, odnosno podijeliti športske programe u kvalitetne razrede. Unutar te podjele razlikovat će se vrhunski šport od kvalitetnog športa nacionalne, međužupanijske, županijske ili gradske razine, športska rekreacija i sl.

**Grad Zadar i Športska zajednica Grada Zadra sukladno Statutarnim i Zakonskim obvezama poticat će, promicati i razvijati politiku unapređenja športske djelatnosti u Gradu Zadru.**

**ISPUNJAVA PROGRAMSKA KOMISIJA (odsjeka za šport i sportske zajednice Grada Zadra)**

|  |  |
| --- | --- |
| DATUM PRIMITKA PROGRAMA: |  |

|  |  |  |  |
| --- | --- | --- | --- |
| OCJENA PROGRAMA : | PROGRAM SE PRIHVAĆA | PROGRAM SE DJELOMIČNO PRIHVAĆA | PROGRAM SE NE PRIHVAĆA |
| [ ]  | [ ]  | [ ]  |

|  |  |  |  |
| --- | --- | --- | --- |
| ČLANOVI KOMISIJE : | 1. | 2. | 3. |
| (potpis) | (potpis) | (potpis) |
|  | 4. | 5. |  |
|  | (potpis) | (potpis) |  |